CELEX: 22008D0081
Language: ro
Date: 2008-07-04 00:00:00
Title: Decizia nr. 81/2008 a Comitetului mixt al SEE din 4 iulie 2008 de modificare a anexei IX (Servicii financiare) și a Protocolului 37 la Acordul SEE

23.10.2008   
            
            
               RO
            
            
               Jurnalul Oficial al Uniunii Europene
            
            
               L 280/12
            
         
      DECIZIA NR. 81/2008 A COMITETULUI MIXT AL SEE
   din 4 iulie 2008
   de modificare a anexei IX (Servicii financiare) și a Protocolului 37 la Acordul SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 98 și 101,
   întrucât:
   
               (1)
            
            
               Anexa IX la acord a fost modificată prin Decizia nr. 66/2008 a Comitetului mixt al SEE din 6 iunie 2008 (1).
            
         
               (2)
            
            
               Protocolul 37 la acord a fost modificat prin Decizia nr. 142/2007 a Comitetului mixt al SEE din 26 octombrie 2007 (2).
            
         
               (3)
            
            
               Decizia 2001/527/CE a Comisiei din 6 iunie 2001 de instituire a Comitetului autorităților europene de reglementare a piețelor valorilor mobiliare (3) trebuie încorporată în acord.
            
         
               (4)
            
            
               Decizia 2001/528/CE a Comisiei din 6 iunie 2001 de instituire a Comitetului european pentru valori mobiliare (4) trebuie încorporată în acord.
            
         
               (5)
            
            
               Decizia 2004/5/CE a Comisiei din 5 noiembrie 2003 de instituire a Comitetului european al inspectorilor bancari (5) trebuie încorporată în acord.
            
         
               (6)
            
            
               Decizia 2004/6/CE a Comisiei din 5 noiembrie 2003 de instituire a Comitetului european al inspectorilor pentru asigurări și pensii ocupaționale (6) trebuie încorporată în acord.
            
         
               (7)
            
            
               Decizia 2004/7/CE a Comisiei din 5 noiembrie 2003 de modificare a Deciziei 2001/527/CE de instituire a Comitetului autorităților europene de reglementare a piețelor valorilor mobiliare (7) trebuie încorporată în acord.
            
         
               (8)
            
            
               Decizia 2004/8/CE a Comisiei din 5 noiembrie 2003 de modificare a Deciziei 2001/528/CE de instituire a Comitetului european pentru valori mobiliare (8) trebuie încorporată în acord.
            
         
               (9)
            
            
               Decizia 2004/9/CE a Comisiei din 5 noiembrie 2003 de instituire a Comitetului european pentru asigurări și pensii ocupaționale (9) trebuie încorporată în acord.
            
         
               (10)
            
            
               Decizia 2004/10/CE a Comisiei din 5 noiembrie 2003 de instituire a Comitetului bancar european (10) trebuie încorporată în acord.
            
         
               (11)
            
            
               În vederea unei bune funcționări a acordului, domeniul de aplicare al Protocolului 37 la acord trebuie extins pentru a include Comitetul autorităților europene de reglementare a piețelor valorilor mobiliare înființat prin Decizia 2001/527/CE, Comitetul european pentru valori mobiliare înființat prin Decizia 2001/528/CE, Comitetul european al inspectorilor bancari înființat prin Decizia 2004/5/CE, Comitetul european al inspectorilor pentru asigurări și pensii ocupaționale înființat prin Decizia 2004/6/CE, Comitetul european pentru asigurări și pensii ocupaționale înființat prin Decizia 2004/9/CE și Comitetul bancar european înființat prin Decizia 2004/10/CE, iar anexa IX trebuie modificată pentru a specifica procedurile de asociere la aceste comitete,
            
         DECIDE:
   Articolul 1
   Anexa IX la acord se modifică după cum urmează:
   
               1.
            
            
               Punctele 31bb (Directiva 2003/41/CE a Parlamentului European și a Consiliului), 31c (Directiva 2002/65/CE a Parlamentului European și a Consiliului) și 31d (Directiva 2002/87/CE a Parlamentului European și a Consiliului) se renumerotează, devenind punctele 31d, 31e și 31ea.
            
         
               2.
            
            
               După punctul 31bac [Regulamentul (CE) nr. 1287/2006 al Comisiei] se inserează următorul text:
               „(iv)   Alte domenii
               
                           31c.
                        
                        
                           
                              32001 D 0527: Decizia 2001/527/CE a Comisiei din 6 iunie 2001 de instituire a Comitetului autorităților europene de reglementare a piețelor valorilor mobiliare (JO L 191, 13.7.2001, p. 43), astfel cum a fost modificată prin:
                           
                                       —
                                    
                                    
                                       
                                          32004 D 0007: Decizia 2004/7/CE a Comisiei din 5 noiembrie 2003 (JO L 3, 7.1.2004, p. 32).
                                    
                                 
                     Modalități de asociere a statelor AELS, în conformitate cu articolul 101 din acord:
               În conformitate cu articolul 3 din Decizia 2001/527/CE a Comisiei, fiecare stat AELS poate numi o persoană care să participe ca observator la reuniunile Comitetului autorităților europene de reglementare a piețelor valorilor mobiliare.
               
                           31ca.
                        
                        
                           
                              32001 D 0528: Decizia 2001/528/CE a Comisiei din 6 iunie 2001 de instituire a Comitetului european pentru valori mobiliare (JO L 191, 13.7.2001, p. 45), astfel cum a fost modificată prin:
                           
                                       —
                                    
                                    
                                       
                                          32004 D 0008: Decizia 2004/8/CE a Comisiei din 5 noiembrie 2003 (JO L 3, 7.1.2004, p. 33).
                                    
                                 
                     Modalități de asociere a statelor AELS, în conformitate cu articolul 101 din acord:
               În conformitate cu articolul 3 din Decizia 2001/528/CE a Comisiei, fiecare stat AELS poate nominaliza persoane care să participe ca observatori la reuniunile Comitetului european pentru valori mobiliare.
               Comisia Comunităților Europene informează participanții în timp util cu privire la datele întrunirilor comitetului și transmite acestora documentele relevante.”
            
         
               3.
            
            
               După punctul 23d [Regulamentul (CE) nr. 1781/2006 al Parlamentului European și al Consiliului], se inserează următorul punct:
               
                           „23e.
                        
                        
                           
                              32004 D 0005: Decizia 2004/5/CE a Comisiei din 5 noiembrie 2003 de instituire a Comitetului european al inspectorilor bancari (JO L 3, 7.1.2004, p. 28).
                        
                     Modalități de asociere a statelor AELS, în conformitate cu articolul 101 din acord:
               În conformitate cu articolul 3 din Decizia 2004/5/CE a Comisiei, fiecare stat AELS poate numi persoane pentru a participa ca observatori la reuniunile Comitetului european al inspectorilor bancari.”
            
         
               4.
            
            
               După punctul 13b (Directiva 2002/92/CE a Parlamentului European și a Consiliului) se inserează următoarele puncte:
               
                           „13c.
                        
                        
                           
                              32004 D 0006: Decizia 2004/6/CE a Comisiei din 5 noiembrie 2003 de instituire a Comitetului european al inspectorilor pentru asigurări și pensii ocupaționale (JO L 3, 7.1.2004, p. 30).
                        
                     Modalități de asociere a statelor AELS, în conformitate cu articolul 101 din acord:
               În conformitate cu articolul 3 din Decizia 2004/6/CE a Comisiei, fiecare stat AELS poate numi persoane pentru a participa ca observatori la reuniunile Comitetului european al inspectorilor pentru asigurări și pensii ocupaționale.
               
                           13d.
                        
                        
                           
                              32004 D 0009: Decizia 2004/9/CE a Comisiei din 5 noiembrie 2003 de instituire a Comitetului european al inspectorilor pentru asigurări și pensii ocupaționale (JO L 3, 7.1.2004, p. 34).
                        
                     Modalități de asociere a statelor AELS, în conformitate cu articolul 101 din acord:
               În conformitate cu articolul 3 din Decizia 2004/9/CE a Comisiei, fiecare stat AELS poate nominaliza persoane care să participe ca observatori la reuniunile Comitetului european al inspectorilor pentru asigurări și pensii ocupaționale.
               Comisia Comunităților Europene informează participanții în timp util cu privire la datele întrunirilor comitetului și transmite acestora documentele relevante.”
            
         
               5.
            
            
               După punctul 16c (Directiva 2001/24/CE a Parlamentului European și a Consiliului) se inserează următorul punct:
               
                           „16d.
                        
                        
                           
                              32004 D 0010: Decizia 2004/10/CE a Comisiei din 5 noiembrie 2003 de instituire a Comitetului bancar european (JO L 3, 7.1.2004, p. 36).
                        
                     Modalități de asociere a statelor AELS, în conformitate cu articolul 101 din acord:
               În conformitate cu articolul 3 din Decizia 2004/10/CE a Comisiei, fiecare stat AELS poate numi persoane pentru a participa ca observatori la reuniunile Comitetului bancar european.
               Comisia Europeană informează participanții în timp util cu privire la datele întrunirilor comitetului și transmite acestora documentele relevante.”
            
         Articolul 2
   Se introduc următoarele puncte în Protocolul 37 la acord (care cuprinde lista prevăzută la articolul 101):
   
               „21.
            
            
               Comitetul autorităților europene de reglementare a piețelor valorilor mobiliare (Decizia 2001/527/CE a Comisiei).
            
         
               22.
            
            
               Comitetul european pentru valori mobiliare (Decizia 2001/528/CE a Comisiei).
            
         
               23.
            
            
               Comitetul european al inspectorilor bancari (Decizia 2004/5/CE a Comisiei).
            
         
               24.
            
            
               Comitetul european al inspectorilor pentru asigurări și pensii ocupaționale (Decizia 2004/6/CE a Comisiei).
            
         
               25.
            
            
               Comitetul european pentru asigurări și pensii ocupaționale (Decizia 2004/9/CE a Comisiei).
            
         
               26.
            
            
               Comitetul bancar european (Decizia 2004/10/CE a Comisiei).”
            
         Articolul 3
   Textele Deciziilor 2001/527/CE, 2001/528/CE, 2004/5/CE, 2004/6/CE, 2004/7/CE, 2004/8/CE, 2004/9/CE și 2004/10/CE, în limbile islandeză și norvegiană, care urmează să fie publicate în suplimentul SEE al Jurnalului Oficial al Uniunii Europene, sunt autentice.
   Articolul 4
   Prezenta decizie intră în vigoare la 5 iulie 2008, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (11).
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 4 iulie 2008.
      
         
            Pentru Comitetul mixt al SEE
         
         
            Președintele
         
         H.S.H. Prinz Nikolaus von LIECHTENSTEIN
         
      
   
   
      (1)  JO L 257, 25.9.2008, p. 29.
   
      (2)  JO L 100, 10.4.2008, p. 70.
   
      (3)  JO L 191, 13.7.2001, p. 43.
   
      (4)  JO L 191, 13.7.2001, p. 45.
   
      (5)  JO L 3, 7.1.2004, p. 28.
   
      (6)  JO L 3, 7.1.2004, p. 30.
   
      (7)  JO L 3, 7.1.2004, p. 32.
   
      (8)  JO L 3, 7.1.2004, p. 33.
   
      (9)  JO L 3, 7.1.2004, p. 34.
   
      (10)  JO L 3, 7.1.2004, p. 36.
   
      (11)  Nu au fost semnalate obligații constituționale.